# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 10

от 29.06.2021 г.

**Р Е Ш Е Н И Е**

**№ КЗЗ – 10**

**от 29 юни 2021 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга около 2240 кв. м земеделска земя, осма категория, поливна, собственост на Община С., за изграждане на обект: „Южна дъга (ул. "Синаница" - ул. "Баба Тонка" - ул. "Връх Елен")“, поземлен имот с идентификатор 65334.131.269, 65334.131.270, 65334.131.529, 65334.131.594, 65334.131.595, 65334.131.597 и 65334.254.1 по КККР на гр. С., местности "Сингировец" и "Пърди магаре", община С., област Б. при граници, посочени в приложения регистър на засегнатите имоти и проект на ПУП – ПП.

**2.** Утвърждава площадки за проектиране, с които се засягат около 2 725 кв.м. земеделска земя, от която 225 кв.м. от осма категория и 2 500 кв.м. от десета категория, неполивна, общинска собственост, за изграждане на обект: „Водоснабдяване на махалите „Орел“, „Чучулига“, „Стеблово“ и „Багрилци“ – подобекти - Помпена станция и Резервоар за вода”, части от поземлени имоти с идентификатори 02141.11.91 /проектен номер 02141.11.651/ и 02141.10.93 /проектен номер 02141.10.975/ по КККР на с. Б., местност „Коджа Баир“, община К., област К., при граници, посочени в приложените скици и проект на ПУП - ПП.

**3.** Утвърждава площадки за проектиране, с които се засягат около 3 400 кв.м. земеделска земя, десета категория, неполивна, общинска собственост, за изграждане на обект: „Водоснабдяване на махалите „Бозовци“, „Овчица“, „Бащино“, „Нова Махала“, „Беловлас“ и „Извън регулация“ – подобекти - помпена станция и Резервоар за вода”, части от поземлени имоти с идентификатори 80145.1.9 /проектни номера 80145.1.835 и 80145.1.837/ и 80145.1.20 /проектен номер 80145.1.836/ по КККР на с. Ч., местности „Тилкини“ и „Йени Йери“, община К., област К., при граници, посочени в приложените скици и проект на ПУП - ПП.

**4.** Утвърждава трасе за проектиране, с което се засяга около 5077 кв.м. земеделска земя, пета категория, неполивна, собственост на Община П., за изграждане на обект: „Местен път“, поземлен имот с идентификатор 24493.330.326 по КККР на с. Д., община П., област П., при граници, посочени в приложените скица и проект на ПУП – ПП.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**5.** На 8742 кв.м земеделска земя, шеста категория, поливна, собственост на Община С., за изграждане на обект: „Транспортен достъп до квартал "Изгрев - Юг" - гр. С.“, поземлени имоти с идентификатори 65334.216.30 и 65334.131.9 по КККР на гр. Сандански, поземлен имот с идентификатор 57176.28.206 и част от поземлен имот с идентификатор 57176.28.213 по КККР на с. П., местност „Ранковец“ и „Гнилник“, община С., област Б., при граници, посочени в приложените скици и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи. Преди започване на строителство да се отнеме и оползотвори хумусния пласт от площадката.

**6.** На 3 925 кв.м. земеделска земя, девета категория, неполивна, собственост на община Б., за изграждане на обект „Приют за животни”, поземлен имот с идентификатор 02676.9.200 по КККР на гр. Банско, местност „Гарван“, община Б., област Б., при граници, посочени в приложените скица и влязъл в сила ПУП – ПЗ.

Инвеститорът на обекта за заплати на основание чл. 30, ал. 2 от ЗОЗЗ, местна такса определена от общински съвет.

**7.** На 3000 кв.м земеделска земя, четвърта категория, неполивна, собственост на Община В., за изграждане на обект: „Инженерно-техническо инфраструктура – резервоар за вода и помпена станция за захранване на линия за изкуствено заснежаване”, поземлен имот с идентификатор 12574.43.34 по КККР на гр. В., местност „При реката“, община В., област В., при граници, посочени в приложените скици и влязъл в сила ПУП – ПЗ.

На основание чл. 30, ал. 4 от ЗОЗЗ такса не се дължи. Преди започване на строителство да се отнеме и оползотвори хумусния пласт от площадката.

**8.** На 39 293 кв.м. земеделска земя, от която 19 678 кв. м. от пета категория, 1 309 кв.м. от шеста категория и 18 306 кв. м. от осма категория, неполивна, собственост на община К., за изграждане на обект: „Разширение на съществуващо сметище в ПИ 02748.1.813 по КККР на с. Б.”, поземлени имоти с идентификатори 02748.1.1030, 02748.1.814, 02748.1.12 и 02748.1.11 по КККР с. Б., местности „Аидере“ и „Махалата“, община К., област К., при граници, посочени в приложените скици и влязъл в сила ПУП – ПЗ.

На основание чл. 30, ал. 4 от ЗОЗЗ, такса не се дължи.

**9.** На 929 кв.м земеделска земя, пета категория, неполивна, общинска собственост, за изграждане на обект: „Пътна връзка за осъществяване на транспортен достъп до УПИ 65.11 /ПИ 69874.65.44”, част от поземлен имот с идентификатор 69874.142.4 по КККР на с. С., местност „Граждански път”, община М., област П., при граници, посочени в приложения влязъл в сила ПУП – ПП за пътна връзка.

На основание чл. 30, ал. 4 от ЗОЗЗ такса по чл. 30 от ЗОЗЗ не се дължи.

**10.** На 1281 кв. м земеделска земя, четвърта и осма категория, неполивна, собственост на Община Е.П., за изграждане на обект: „Пешеходни алеи по границите на кв. 19 и кв. 26 и улици“, поземлен имот с идентификатор 61248.14.100 и 61248.14.5 по КККР на с. Р., местност „Юрто“, община Е.П., област С., при граници, посочени в приложените скица и влязъл в сила ПУП – ИПУП и ПР.

На основание чл. 30, ал. 4 от ЗОЗЗ такса не се дължи.

***III. На основание чл. 40, ал. 1, т. 9 от Закона за опазване на земеделските земи и чл. 41а от Правилника за прилагане на Закона за опазване на земеделските земи:***

**11.** Спира процедурата за промяна на предназначението на 86805 кв.м земеделска земя, трета категория, неполивна, собственост на Община И., за изграждане на обект: „Производствено - складова база“, поземлен имот с идентификатор 55782.47.3 по КККР на гр. Искър, местност „Средните обори“, община И., област П., поради следните мотиви:

Промяна на предназначението на земеделските земи за неземеделски нужди се допуска по изключение при доказана нужда и при условия и по ред, определени със закон. Такъв закон е Закона за опазване на земеделските земи (ЗОЗЗ). В ЗОЗЗ е предвидено, че земеделската земя се използва за производство на растителна продукция и паша на добитък по начин, неувреждащ почвеното плодородие и здравето. В преписката не е доказано по безспорен начин нуждата на Община И. от изграждането на обекта, който не е конкретизиран в приложените документи.

С Решение № 650/Протокол № 41/20.11.2018 г. на Общински съвет – И. е одобрен ОУПО, съгласно който имотът попада в устройствена зона „Пп“. Със заповед № 41/05.02.2020 г. на кмета на Община И. е одобрен ПУП – ПРЗ, с който се определя отреждане на имота – „за производствени и складови дейности“.

В Решение № ПН-6-ОС/13.01.2021 г. за преценяване на вероятната степен на значително отрицателно въздействие, издадено от РИОСВ – Плевен е съгласуван ПУП-ПРЗ в обхвата на ОУПО“ с който се предвижда разширение на производствено-складовите зони на гр. И. и бъдещо изграждане на производствено-складовата база на града. Представено е писмо изх.№ 6839/6/29.03.2021 г. на РИОСВ – Плевен, с което е обърнато внимание, че инвестиционните предложения, планове, проекти и програми, свързани с реализацията на настоящия план следва да се одобряват по реда на съответния специален закон само след произнасяне с акт за съгласуване от компетентните органи по околна среда и при съобразяване с препоръките от извършените оценки, както и с условията в съответния акт.

По преписката са приложени документи, доказващи и уреждащи единствено устройствения статут на имота, без да са налице доказателства за нуждата от изграждането на конкретен обект върху земеделската земя в обхвата на поземлен имот с идентификатор 55782.47.3 по КККР на гр. И.. Мотивите, изтъквани от заявителя – Община И. са предимно, че предложението е отправено във връзка с изпълнение на предвижданията на Общия устройствен план на общината и постигане на общата цел, заложена в Общинския план за развитие. Намеренията на общината са след провеждане на процедурата за промяна на предназначението да обяви търгове за изграждане чрез публично-частно партньорство на складови бази и малки предприятия за преработка на земеделска и животинска продукция, както и всякакъв вид производства с невредни отделения.

Предвид гореизложеното е необходимо да бъде доказана нуждата на Община Искър от изграждането на производствена складова база в обхвата на поземлен имот с идентификатор 55782.47.3 по КККР на гр. И., съгласно разпоредбата на чл. 2, ал. 3 от Закона за опазване на земеделските земи (ЗОЗЗ) В случай, че нуждата от изграждането на обектите е за физическо или юридическо лице (инвеститор), то на основание чл. 40, ал. 4 от ППЗОЗЗ е необходимо същото да придобие право на собственост или право на строеж върху земята преди промяната на нейното предназначение.

***IV. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, в съответствие с § 2 от Допълнителните разпоредби на Закона за опазване на земеделските земи и Глава пета, Раздел V от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**12.** На общо 5 285 кв.м земеделска земя, пета категория, неполивна, общинска собственост, от която 3915 кв.м. земеделска земя за изграждане на техническа инфраструктура и път, част от поземлен имот с идентификатор 32024.53.587 по КККР на гр. И. и 1 370 кв.м. земя върху която е извършено строителство на обект: „Туристически комплекс „Армира“ – Посетителски център”, поземлен имот с идентификатор 32024.53.593 по КККР на гр. И., община И., област Х., при граници, посочени в приложените скици и влязъл в сила ПУП – ПРЗ.

Инвеститорът на обекта да заплати на основание чл. 30, ал. 2 от ЗОЗЗ, местна такса, определена от общинския съвет.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**